
ΔΕΛΤΙΟ ΤΥΠΟΥ

Το Εργατοϋπαλληλικό Κέντρο Ν. Χανίων εκφράζει την αμέριστη στήριξη και την συμπαράστασή του στον δίκαιο αγώνα των Συνταξιούχων και των Σωματείων τους, οι οποίοι καλούν σε Συλλαλητήριο την Δευτέρα 4 Δεκεμβρίου 2023 στην Πλατεία Δημοτικής Αγοράς και ώρα 11 π.μ.
 Το Εργατοϋπαλληλικό Κέντρο Χανίων και οι εργαζόμενοι του Νομού, στηρίζουμε τον αγώνα των γηρατειών, ενώνουμε τη φωνή μας με τους Συνταξιούχους της Κρήτης και απαιτούμε από την Κυβέρνηση την άμεση ικανοποίηση των δίκαιων και ουσιαστικών αιτημάτων τους, προκειμένου να μπορέσουν να ζήσουν μια αξιοπρεπή ζωή, όπως τους αξίζει.
Καλούμε όλο τον Χανιώτικο λαό να στηρίξει τον αγώνα τους για μια αξιοπρεπή διαβίωση και να συμμετέχει στο Παγκρήτιο συλλαλητήριο την Δευτέρα 4-12-2023 στην πλατεία της Δημοτικής Αγοράς.

